ג'רלד שטיינברג

ג'רלד (גרשון) מ. שטיינברג (באנגלית: Gerald M. Steinberg, נולד ב-1952) הוא פרופסור אמריטוס במחלקה למדעי המדינה באוניברסיטת בר-אילן, ראש העמותה "מכון לחקר ארגונים לא-ממשלתיים" המפעילה את אתר NGO Monitor.

יועץ לממשלת ישראל, חבר בוועדת ההיגוי למלחמה באנטישמיות במשרד ראש הממשלה, פובליציסט ועמית מחקר במרכז הירושלמי לענייני ציבור ומדינה ובמרכז בגין-סאדאת למחקרים אסטרטגיים. חבר המועצה המייעצת של Israel Law Review International.

קורות חיים 
נולד בלונדון וגדל בסן פרנסיסקו, קליפורניה. לישראל הגיע לראשונה ב-1971, כסטודנט. ב-1973 סיים תואר ראשון בפיזיקה ולימודי המזרח הקרוב מאוניברסיטת קליפורניה בברקלי. ב-1975 סיים תואר שני בפיזיקה מאוניברסיטת קליפורניה בסן דייגו, ב-1978 תואר שני במדעי המדינה בתחום הממשל מאוניברסיטת קורנל, שם גם השלים דוקטורט בממשל ב-1981. אחרי גמר לימודיו בארצות הברית עלה לארץ ב-1982.

החל מאותה שנה הוא מרצה באוניברסיטת בר-אילן ושם גם התמנה לפרופסור למדעי המדינה. בבר-אילן ייסד את התוכנית לניהול סכסוכים ומשא ומתן. מתמחה ביחסים בינלאומיים, אסטרטגיה, הגבלת תפוצת אמצעי לחימה (בפרט פירוז ותוכנית הגרעין האיראנית), דיפלומטיה אזורית ומשא ומתן בתהליך השלום, "עוצמה רכה", פוליטיקה של זכויות אדם וארגונים לא-ממשלתיים (NGO).

שטיינברג הוא פובליציסט ב"ג'רוזלם פוסט", ובנוסף, לעיתים קרובות מפרסם מאמרים גם בעיתונים אחרים בהם ה"פיננשל טיימס", "הרלד טריביון" ואחרים. הוא גם משמש כפרשן מומחה עבור CNN, BBC, NPR וכלי תקשורת אחרים.

גר בירושלים, נשוי ואב לארבעה.

פעילות ציבורית
שטיינברג הוא המייסד והנשיא של מכון לחקר ארגונים לא-ממשלתיים המפעיל את מיזם NGO Monitor העוקב אחרי ארגונים לא-ממשלתיים שונים - בהם ארגוני זכויות אדם וארגוני שמאל בישראל - ומנתח את פעילותם, ובפרט את יחסם לישראל. לטענתו, ארגונים רבים מסווים פעילות אנטי-ישראלית תחת רטוריקה של זכויות אדם.

שטיינברג היה גם: 
 עמית של המרכז הירושלמי לענייני ציבור ומדינה
 חבר ועדת ההיגוי של הפורום למלחמה באנטישמיות במשרד ראש הממשלה
 חבר הוועד המנהל האקדמי של The Israel Law Review
 חבר בוועד האקדמי של מרכז מורשת מנחם בגין 
 נציג ישראל בתוכנית הסמינר הים-תיכוני של הארגון לביטחון ולשיתוף פעולה באירופה, ומשתתף בפגישות "Track Two" על תהליך השלום במזרח התיכון 
 חבר בצוות המחקר של אוניברסיטת האומות המאוחדות על פתרון סכסוכים, דמוקרטיה ושלום
 המועצה האקדמית, מועצת אוסטרליה-ישראל ועניינים יהודיים והמכון הקנדי למחקר יהודי.

כתיבתו

ספרים (בעברית)
 ג'רלד שטיינברג, מושגי יסוד ביחסים בינלאומיים - אסטרטגיה של נשק לא-קונבנציונלי, הוצאת האוניברסיטה הפתוחה, 1997

מאמרים בעברית (מדגם)
 מאמרים של פרופסור ג'רלד שטיינברג ב"ישראל היום"

משחרור אסירים למימון סעודי: כיצד בגד ארגון Human Rights Watch בייעודו המקורי, באתר המרכז הירושלמי לענייני ציבור ומדינה, 29 ביולי 2009

מאמרים באנגלית (מדגם)
 מאמרים ב-Times Of Israel
 מאמרים באתר מרכז בגין סאדאת, אוניברסיטת בר-אילן
 מאמרים ב"הארץ"
 Selling Out to Soros, New York Post, September 13, 2010
 Will 5771 be the year of pragmatic peace?, Canadian Jewish News, September 08, 2010
 The war against Israel, The Wall Street Journal, June 7, 2010
 Not Quite Free, Jerusalem Post, April 13, 2010
 Israel’s right to self-defense, The Wall Street Journal, February 23, 2010
 Day to mourn, not celebrate, human rights, The Australian, December 14, 2009

קישורים חיצוניים
 
 פרופ' ג'רלד מ. שטיינברג, באתר NGO Monitor 
 פרופ' ג'רלד מ. שטיינברג, באתר אוניברסיטת בר-אילן
 צביקה קליין, "פורץ הסכר", מקור ראשון, 16 ביוני 2017

הערות שוליים 

חוקרי מדע המדינה ישראלים
פובליציסטים ישראלים
סגל מרכז בגין-סאדאת למחקרים אסטרטגיים
סגל אוניברסיטת בר-אילן: מדעי המדינה
סגל המרכז הירושלמי לענייני ציבור ומדינה
סגל הג'רוזלם פוסט
ישראלים ילידי אנגליה
עולים בשנות ה-1980
בוגרי אוניברסיטת קליפורניה בברקלי
בוגרי אוניברסיטת קליפורניה בסן דייגו
בעלי תואר דוקטור מאוניברסיטת קורנל
ישראלים שנולדו ב-1952